Diskussion:Vestre Gasværk

message: Artiklen handler ikke om en vej, men om et gasværk (som ikke navngives). Jeg foreslår at artiklen tilrettes og flyttes så dette fremgår klart. Det er næppe heller nogen ide i at skrive om veje som ikke er alment kendte eller specielt bemærkelsesværdige. Byrial 7. maj 2005 kl. 00:54 (CEST)
replies: text: Jeg er enig i dit første punkt og har rettet artiklen til. Jeg er derimod helt uenig i din anden anke. Det kan godt være en beskrivelse af en vej er totalt uvedkommende for nogen, men for andre kan det være lige præcis den information der ledes efter. --Alphalphi 7. maj 2005 kl. 09:00 (CEST)
replies: text: :Du har fjernet alt det interessante om det unavngivne gasværk. Der er altså ingen mening i bare at skrive om vej hvor den ligger henne, ligesom man heller skriver om ukendte personer eller om kiosken på det nærmeste gadehjørne. Wikipedia er ikke de gule sider. Det jeg mente med mit forslag om at tilrette og flytte, var at ændre indledning og titel til en artikel om gasværket. Jeg kunne ikke selv gøre det fordi jeg ikke vidste hvad gasværket hed, og dermed heller ikke vidste hvad artiklen burde hedde Byrial 7. maj 2005 kl. 09:32 (CEST)
replies: text: ::Vestre Gasværk, siger TopTop.dk - på Kødbyens website er der også et par stikord. --Palnatoke 7. maj 2005 kl. 12:00 (CEST)

message: Det anføres, at gasværket lå på “grunden der lå mellem Skydebanen (nu Københavns Bymuseum) og Halmtorvet og ned til stranden som dengang lå hvor Ingerslevsgade ligger i dag”. Bymuseet ligger helt oppe på Vesterbrogade, og Skydebanen ligger mig bekendt kun nord for Istedgade, i hvert fald i vore dage. Fra Bymusset er der et godt stykke vej ned til Ingerslevgade. Strakte gasværket sig virkelig over så stort et område? Denne kilde nævner, at gasværket lå på den grund, hvor Den Hvide Kødby i dag ligger samt på nabogrunden ud mod Skelbækgade - er det ikke en mere præcis angivelse af værkets placering?--C960657 20. jan 2008, 16:05 (CET)
*Danmarks Arealinformation har et baggrundskort (fra Kort & Matrikelstyrelsen), der viser gasværket syd for det nuværende Halmtorvet. --Palnatoke 20. jan 2008, 18:10 (CET)
replies: text: :O.k., så er det vist bedre at skrive, at det lå, hvor Den Hvide Kødby ligger i dag. Jeg retter til. Det er i øvrigt nogle spændende gamle kort. Det er dog en skam, at man ikke kan få et større udsnit vist ad gangen (jeg kan kun få kortudsnittet til at fylde ca. halvdelen af browservinduet).--C960657 20. jan 2008, 21:47 (CET)
thread_title:  Værkets placering 

message: Jeg har d.d. indsat en del historie, uddraget fra Københavns Gasværkers 100 års bog. Det er dog noget uoverensstemmelse med en del af det materiale som allerede er i artiklen. Jeg har pt. ikke adgang til den anden kilde der nævnes, så den vil jeg bestille på biblioteket. Indtil videre har jeg ikke slettet noget materiale, men blot tilføjet km. --VicVal 22. jan 2012, 09:54 (CET)
replies: text: Begge de betvivlede informationer stammer fra Vesterbro af Ekvall. Eksplosionen er beskrevet i andre kilder, mens det er mere tvivlsomt med kulbanen. Efter at have læst på kilden Vesterbro, målt op på Google Maps og sammenholdt med John Poulsens bøger om Københavns jernbaner, så tror jeg der er sket en sammenblanding i Vesterbro, hvor der i virkeligheden refereres til den kulbane der går til Centralværkstedets kuldepot og ikke til Vestre Gasværk. De to baner udgår side om side fra Gasværkshavnen, men ender vidt forskellige steder. Stålbroen til Vestre Gasværk står fortsat på sin plads og bærer idag fjernvarmerør. --VicVal 30. jan 2012, 18:30 (CET)
thread_title:  Blandet information